ai4bharat/Pralekha huggingface dataset:
वाणिज्य आणि उदयोग मंत्रालय
उद्योग मंथन : भारतीय उद्योग क्षेत्राची उत्पादकता आणि दर्जा यांना प्रोत्साहन देण्यासाठी संबंधित मुद्यांवर आधारित केंद्रिभूत वेबिनार्सचे आयोजन केले जात आहे
हा उपक्रम म्हणजे देशातील दर्जा आणि उत्पादकता संबंधित अभियानाची फक्त सुरुवात आहे
देशातील उत्पादन आणि सेवा यांच्याशी संबंधित सर्व प्रमुख क्षेत्रातील दर्जा आणि उत्पादकता यांच्या वाढीबाबत केंद्रिभूत चर्चा करण्यासाठी उद्योग मंथन या दीर्घकाळ चालणाऱ्या वेबिनार मालिकेचे आयोजन करण्यात आले आहे. 4 जानेवारी 2021 ला सुरु झालेल्या या वेबिनारमध्ये सुमारे 45 विविध विभागांवर चर्चा होणार आहे. केंद्र सरकारचा डीपीआयआयटी अर्थात उद्योग आणि अंतर्गत व्यापार प्रोत्साहन विभाग, वाणिज्य विभाग, भारतीय दर्जा मंडळ, राष्ट्रीय उत्पादकता मंडळ, भारतीय ब्युरो, इंडियन चेम्बर्स आणि संबधित मंत्रालये यांच्या संयुक्त विद्यमाने या उपक्रमाचे आयोजन करण्यात आले आहे.
केंद्रीय वाणिज्य आणि उद्योग मंत्री पियुष गोयल यांच्या हस्ते 6 जानेवारी 2021 ला या वेबिनार्सचे उद्घाटन झाले. गोयल यांनी यावेळी बोलताना, आत्मनिर्भर भारताचे स्वप्न साकार करण्यासाठी, भारतीय उद्योग क्षेत्राने दर्जा आणि उत्पादकता यांच्या वाढीकडे लक्ष द्यायला हवे, यावर जोर दिला. हे वेबिनार्स आपल्या कामाची पद्धत बदलण्यासाठीची आपली मानसिकता मुळातून बदलणारे अग्रदूत म्ह्णून कार्य करतील याकडे त्यांनी लक्ष वेधले.
गेल्या 4 आठवड्यांच्या कालावधीत झालेल्या वेबिनार्समध्ये विविध निर्मिती आणि सेवा क्षेत्रातील खेळणी, चामड्याच्या वस्तू, फर्निचर,रसायने,पर्यटन, ड्रोन, आर्थिक सेवा,इत्यादी क्षेत्रांसह अनेक विषयांवर चर्चासत्रे आयोजित करण्यात आली. या उपक्रमात, आतापर्यंत, 175 तज्ञ वक्ते, वेबएक्स मधील 1800 सहभागी आणि विविध सामाजिक माध्यमांतून 7000पेक्षा जास्त व्यक्तीं सहभागी झाल्या आहेत. यातील प्रत्येक वेबिनारमध्ये, विशिष्ट क्षेत्रातील दर्जा आणि उत्पादकता सुधारण्याशी संबंधित मुद्यांवर सखोल चर्चा होत आहे. यापैकी प्रत्येक वेबिनारमध्ये संबंधित मंत्रालयातील वरिष्ठ अधिकाऱ्यांसह उद्योग क्षेत्रातील तज्ञ आणि मुख्य व्यक्तींच्या नेतृत्वात चर्चा होत आहेत.
येत्या काही आठवड्यात,उद्योग मंथन मध्ये औषध निर्मिती, वैद्यकीय साधने, क्लोज सर्किट कॅमेरा, इलेक्ट्रॉनिक प्रणाली आरेखन आणि निर्मिती, नवीकरणीय तसेच पुनर्नवीकरणीय ऊर्जा, रोबोटिक्स, हवाई क्षेत्र, संरक्षण क्षेत्र, सरकारी प्रक्रियांमधील दर्जात्मक सुधारणा यांसह इतर अनेक क्षेत्रांशी संबंधित वेबिनार होणार आहेत. यावेळी होणाऱ्या चर्चा आत्मनिर्भर भारताचे स्वप्न साकार करण्यासाठीच्या मार्गावर प्रकाशदायी ठरतील. या उपक्रमात सहभागी होण्यासाठी इच्छुक व्यक्तींनी https://udyogmanthan.qcin.org/and या संकेतस्थळाला भेट द्यावी तसेच https://tinyurl.com/UMparticipation येथे नोंदणी करावी.
U.Ujgare/S.Chitnis/P.Kor
जलशक्ती मंत्रालय
भारत आणि ऑस्ट्रेलिया यांच्यामध्ये क्षमता निर्माण, संशोधन आणि विकास तसेच प्रभावी शाश्वत भूजल व्यवस्थापनासाठी केलेल्या सामंजस्य कराराला केंद्रीय मंत्रिमंडळाची मान्यता
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीमध्ये भारत आणि ऑस्ट्रेलिया यांच्या दरम्यान झालेल्या विविध क्षेत्रात सहकार्य करण्यासाठी झालेल्या सामंजस्य कराराला मान्यता देण्यात आली. केंद्रीय भूजल मंडळ, जलसंपदा विभाग, नदी विकास आणि गंगा शुद्धीकरण-स्वच्छता प्रकल्प आणि भूजल स्तराचे शाश्वत व्यवस्थापन करणे, भूमीअंतर्गत जलस्त्रोतांना पुन्हा पाझर आणण्यासाठी अगदी गावपातळीवर कार्य करणे, यासंबंधी ऑस्ट्रेलियामध्ये ऑक्टोबर, 2019 मध्ये उभय देशामध्ये सामंजस्य करार करण्यात आले होते, त्यांना आज मान्यता देण्यात आली.
कृषी, नागरी, औद्योगिक आणि पर्यावरणासाठी जमिनीवरील आणि भूगर्भातील जलस्तर याविषयी प्रशिक्षण, शिक्षण तसेच संशोधन या क्षेत्रामध्ये सहकार्य करण्यासाठी प्रोत्साहन देण्यासाठी उभय देशांमध्ये सामंजस्य करार करण्यात आला आहे.
----------
M.Chopade/S.Bedekar/P.Kor
पंतप्रधान कार्यालय
पंतप्रधान नरेंद्र मोदी यांनी जनरल ॲटोमिक्स ग्लोबल कॉर्पोरेशनचे मुख्य कार्यकारी अधिकारी विवेक लाल यांची घेतली भेट
नवी दिल्ली, 23 सप्टेंबर 2021
पंतप्रधान नरेंद्र मोदी यांनी जनरल ॲटोमिक्स ग्लोबल कॉर्पोरेशनचे मुख्य कार्यकारी अधिकारी विवेक लाल यांची आज भेट घेतली.
भारताच्या संरक्षण क्षेत्राला मजबूती देण्याबाबत त्यांनी चर्चा केली. भारतातील संरक्षण व उभरत्या तंत्रज्ञान उत्पादनाचे क्षेत्र आणि वाढती क्षमता याला कारणीभूत असलेल्या सध्याच्या धोरणात्मक बदलाबाबत लाल यांनी समाधान व्यक्त केले .
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
राष्ट्रीय एकता दिनानिमित्त फिल्म्स डिव्हिजन सरदार वल्लभभाई पटेल यांना आदरांजली अर्पण करणार
सरदार वल्लभभाई पटेल यांच्या 146 व्या जयंतीनिमित्त चित्रपट विभाग  त्यांच्यावरील एक चरित्रपट दाखवून त्यांना आदरांजली वाहणार आहे. केंद्र सरकारच्या माहिती प्रसारण मंत्रालयाच्या ‘स्वातंत्र्याचा अमृत महोत्सव’ चा एक भाग म्हणून 31 ऑक्टोबर रोजी हा माहितीपट चित्रपट विभागाच्या संकेतस्थळ आणि यूट्यूब चॅनलवर दाखवण्यात येणार आहे.
एक दूरदर्शी स्वातंत्र्यसेनानी-नेते ज्यांनी भारताच्या स्वातंत्र्यानंतर राष्ट्रीय एकात्मतेमध्ये महत्त्वपूर्ण भूमिका बजावली त्या सरदार वल्लभभाई पटेल यांच्या जयंतीनिमित्त दरवर्षी 31 ऑक्टोबर रोजी राष्ट्रीय एकता दिन  साजरा केला जातो.
लोहपुरुष : सरदार पटेल  या चित्रपटात सरदार पटेल यांच्या जीवनाचा आणि त्यांच्या कार्याचा मागोवा घेण्यात आला असून सविनय कायदेभंग चळवळीचा एक भाग म्हणून बार्डोली सत्याग्रहातील त्यांची प्रमुख भूमिका यात अधोरेखित करण्यात आली आहे जी भारतीय स्वातंत्र्य चळवळीचा एक प्रमुख भाग म्हणून ओळखली जाते. भारताचे पहिले गृहमंत्री म्हणून संस्थानांच्या विलीनीकरणात त्यांनी बजावलेल्या महत्त्वाच्या भूमिकेवरही यात भर देण्यात आला आहे.
हा चित्रपट https://filmsdivision.org/ ‘Documentary of the Week’ विभागावर आणि https://www.youtube.com/user/FilmsDivision वर 31 ऑक्टोबर 2021 रोजी 24 तास दाखवला जाईल.
संरक्षण मंत्रालय
YD 12653 च्या उद्याच्या जलावतरणाबाबत संक्षिप्त माहिती
मुंबईत माझगांव डॉक शिपबिल्डर्स लिमिटेड येथे 11 सप्टेंबर 2022 रोजी प्रकल्प 17 ए मधील युद्धनौका - तारागिरीचे जलावतरण करण्यात येणार आहे. पश्चिमी नौदल कमांडचे ध्वज अधिकारी कमांडिंग -इन -चीफ व्हाईस ऍडमिरल अजेंद्र बहादूर सिंह हे या कार्यक्रमासाठी प्रमुख पाहुणे असतील.
गढवाल येथील हिमालयातील पर्वतरांगेच्या नावावरून ‘तारागिरी’ हे नाव घेतले असून प्रोजेक्ट 17A श्रेणीतील ही पाचवी युद्धनौका आहे. ही जहाजे P17 युद्धनौका  ची सुधारित आवृत्ती असून सुधारित स्टेल्थ वैशिष्ट्ये, अत्याधुनिक शस्त्रे आणि सेन्सर्स आणि प्लॅटफॉर्म व्यवस्थापन प्रणाली आहे. 'तारागिरी' ही पूर्वीच्या लिअँडर श्रेणीतील एएसडब्ल्यू युद्धनौका 'तारागिरी'चा पुनरावतार आहे, जिने 16 मे 1980 ते 27 जून 2013 या तीन दशकांहून अधिक कालावधीत देशासाठी केलेल्या आपल्या गौरवशाली सेवेत असंख्य आव्हानात्मक मोहिमांमध्ये सहभाग नोंदवला. P17A कार्यक्रमांतर्गत माझगांव डॉक शिपबिल्डर्स लिमिटेड येथे 4 आणि जीआरएसई येथे 3 अशा सात जहाजांची बांधणी सुरू आहे. 2019 आणि 2022 दरम्यान आतापर्यंत P17A श्रेणीतील चार युद्धनौका  नौदलात दाखल करण्यात आल्या आहेत.
P17A जहाजांचे आरेखन भारतीय नौदलाच्या अंतर्गत असलेल्या युद्धनौका डिझाइन ब्युरो या आरेखन संस्थेने देशातच केले आहे. देशातील सर्व युद्धनौका डिझाइन करणारी ही अग्रणी संस्था आहे. ‘आत्मनिर्भरतेच्या’ दिशेने सुरु असलेल्या अथक प्रयत्नांच्या अनुषंगाने प्रोजेक्ट 17A जहाजांच्या उपकरणे आणि प्रणालीसाठी 75% ऑर्डर एमएसएमई सह देशातील कंपन्यांना दिल्या जात आहेत.
वाणिज्य आणि उदयोग मंत्रालय
पाण्याचा शाश्वत वापर ही काळाची गरज-सुरेश प्रभू
नवी दिल्ली, 3 ऑगस्ट 2018
वाढती लोकसंख्या आणि वातावरणातील बदल हे भारतातील जलस्रोतांसमोरचे महत्वाचे आव्हान असल्याचे, वाणिज्य आणि उद्योग मंत्री सुरेश प्रभू यांनी सांगितले. या संदर्भात नवी दिल्लीत आयोजित चर्चासत्रात ते काल बोलत होते. देशातील पाण्याचा तुटवडा आणि पाण्याशी संबंधित समस्यांच्या निराकरणाकडे प्राधान्याने लक्ष देण्याची आवश्यकता असल्याचे आग्रही मत त्यांनी व्यक्त केले. देशात उपलब्ध असलेल्या पाण्यापैकी सुमारे 78 टक्के पाणी कृषी क्षेत्रासाठी वापरले जाते. 2024 सालापर्यंत देशात लोकसंख्येचा विस्फोट होण्याची शक्यता लक्षात घेत त्या तुलनेत पाण्याची कमतरता भासू शकेल असे ते म्हणाले.
कृषी क्षेत्रासाठी वापरल्या जाणाऱ्या पाण्याच्या प्रत्येक थेंबाचा वापर आवश्यक असल्याचे मत प्रभू यांनी व्यक्त केले. कृषी असो वा उद्योग, सर्वच क्षेत्रांमध्ये पाण्याच्या शाश्वत वापरावर भर देण्याची आवश्यकता त्यांनी व्यक्त केली.
देशात भूजल पातळीत सातत्याने घट होत असल्याबद्दल प्रभू यांनी चिंता व्यक्त केली. अमेरिकेच्या तुलनेत भारतात कृषी क्षेत्रासाठी भूजलाचा वापर 3 ते 4 पट जास्त असल्याचे त्यांनी सांगितले. उद्योगांमध्ये वापरल्या जाणाऱ्या पाण्याचा फेरवापर करुन भूजल स्तर वाढविण्याचे प्रयत्न व्हावेत अशी अपेक्षा त्यांनी व्यक्त केली.
M.Chopade/M.Pange/P.Malandkar
(Visitor Counter : 59
पंतप्रधान कार्यालय
आंतरराष्ट्रीय विकलांग दिनानिमित्त दिव्यांग भगिनी आणि बंधुंनी दाखवलेले अविचल मनोधैर्य आणि मिळवलेल्या यशाबदद्ल पंतप्रधानांनी केले कौतुक
आंतरराष्ट्रीय विकलांग दिनानिमित्त पंतप्रधान नरेंद्र मोदी यांनी आमच्या दिव्यांग बंधु आणि भगिनींनी दाखवलेले अविचल मनोधैर्य आणि साध्य केलेल्या कामगिरीचे कौतुक केले आहे.
आंतरराष्ट्रीय विकलांग दिनानिमित्त मी आमच्या दिव्यांग भगिनी आणि बंधुंनी दाखवलेले अविचल मनोधैर्य आणि साध्य केलेल्या कामगिरीचे मी कौतुक करतो. आमच्या सरकारने असंख्य असे उपक्रम हाती घेतले आहेत ज्यामुळे दिव्यांगत्व असलेल्या व्यक्तींसाठी अनेक संधी निर्माण झाल्या आहेत आणि त्यांना चमकदार कामगिरी करण्यासाठी सक्षम केले आहे.
दिव्यांगांना सहज प्रवेश शक्य व्हावा, यासाठी आमचे सरकार तितकेच आग्रही असून दिव्यांगांसाठी आखलेल्या अनेक महत्वाकांक्षी कार्यक्रमांत तसेच दिव्यांगांसाठी पायाभूत सुविधांचा मंच तयार करण्यात आल्याच्या घटनेत त्याचे प्रतिबिंब उमटलेले दिसते. दिव्यांगत्व असलेल्या व्यक्तींच्या जीवनात सकारात्मक परिवर्तन घडवून आणण्यासाठी तळागाळापर्यंत जाऊन काम करणाऱ्या व्यक्तींच्या कार्याचीही मी प्रशंसा करतो, असे पंतप्रधान मोदी यांनी म्हटले आहे.
पंतप्रधान कार्यालय
लखनौ इथल्या “कृषी कुंभ” ला व्हिडिओ कॉन्फरन्सिंगद्वारे पंतप्रधानांनी केले संबोधित
नवी दिल्ली, 26 ऑक्टोबर 2018
पंतप्रधान नरेंद्र मोदी यांनी लखनौ इथल्या कृषी कुंभ मेळाव्याला आज व्हिडिओ कॉन्फरन्सिंगद्वारे संबोधित केले. शेतकऱ्यांच्या या मेळाव्यामुळे कृषी क्षेत्रात उत्तम संधी आणि नव तंत्रज्ञान बिंबवण्याचा मार्ग सुलभ होईल असा विश्वास पंतप्रधानांनी व्यक्त केला.
धान्य खरेदीत वृद्धी करण्याच्या उत्तर प्रदेश सरकारच्या निर्णयाची त्यांनी प्रशंसा केली. देशाला प्रगतीपथावर नेणाऱ्या घटकांपैकी शेतकरी हा एक घटक असल्याचे पंतप्रधान म्हणाले. 2022 पर्यंत शेतकऱ्यांचे उत्पन्न दुप्पट करण्याच्या केंद्र सरकारच्या कटिबद्धतेचा त्यांनी पुनरुच्चार केला. या दिशेने उत्पादन खर्च कमी करुन नफा वाढवण्यासाठी सरकार पावलं उचलत असल्याचे त्यांनी सांगितले. येत्या काळात शेतांमध्ये मोठ्या प्रमाणात सौर पंप बसवण्यात येतील. विज्ञानाचे लाभ कृषी क्षेत्रापर्यंत पोहोचवण्याच्या दिशेने आपले सरकार काम करत आहे. वाराणसीमध्ये उभारण्यात येत असलेले तांदूळ संशोधन केंद्र म्हणजे या दिशेने टाकलेले एक पाऊल आहे असे पंतप्रधान म्हणाले.
कृषी क्षेत्रातल्या मूल्यवर्धनाचे महत्व पंतप्रधानांनी विशद केले. अन्नधान्य प्रक्रिया क्षेत्रात आखण्यात येत असलेल्या उपाययोजनांचा त्यांनी उल्लेख केला. हरितक्रांतीनंतर आता दूध उत्पादन, मध उत्पादन, कुक्कुट पालन आणि मत्स्य पालनावर भर देण्यात येत आहे, असे ते म्हणाले.
जल संसाधनांचा सुयोग्य वापर, साठवणुकीसाठी उत्तम तंत्रज्ञान, कृषी क्षेत्रामध्ये अद्ययावत तंत्रज्ञानाचा वापर यासारख्या विषयांवर या कृषी कुंभमध्ये चर्चा व्हावी असे आवाहन पंतप्रधानांनी केले. शेतकऱ्यांना पराली जाळाव्या लागू नयेत यासाठीचे मार्ग आणि नवीन तंत्रज्ञान शोधण्याच्या गरजेवर पंतप्रधानांनी भर दिला .
M.Chopade/N.Chitale/P.Malandkar
(Visitor Counter : 65
संरक्षण मंत्रालय
डीआरडीओ अर्थात संरक्षण संशोधन आणि विकास संस्थेने अग्नी पी या नव्या पिढितल्या प्रगत बॅलेस्टिक क्षेपणास्त्राची घेतली यशस्वी चाचणी
नवी दिल्ली, 28 जून 2021
संरक्षण संशोधन आणि विकास संघटनेने  नव्या पिढीतील अण्वस्त्रवाहू अग्नी पी बॅलेस्टिक क्षेपणास्त्राची आज  सकाळी 10 वाजून 55 मिनिटांनी ओदिशा किनारपट्टीवरील बालासोर इथे एपीजे अब्दुल कलाम बेटावर यशस्वी चाचणी घेतली. क्षेपणास्त्रावर लक्ष ठेवण्यासाठी, त्याचा माग घेण्यासाठी पूर्व किनारपट्टीवर विविध प्रकारची स्वयंचलित दूरप्रक्षेपण तसेच रडार यंत्रणा कार्यान्वीत आहेत. उच्च दर्जाची अचूकता साधण्यासाठी हे क्षेपणास्त्र भूमितीविषयक सर्व निकषांचे तंतोतंत पालन करते.
अग्नी पी हे अग्नी श्रेणीतील नव्या पिढीचे प्रगत क्षेपणास्त्र आहे. हे एक कॅनिस्टिराइज्ड क्षेपणास्त्र असून 1000 ते 2000 किमी पर्यंत मारा करण्याची याची क्षमता आहे.Jaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 533
राष्ट्रपती कार्यालय
राष्ट्रपती द्रौपदी मुर्मु यांच्या प्रमुख उपस्थितीत एबीव्ही- आयआयआयटीएम ग्वाल्हेरचा चौथा दीक्षांत समारंभ संपन्न
नवी दिल्ली, 13 जुलै 2023
मध्यप्रदेशात ग्वाल्हेर इथल्या अटल बिहारी वाजपेयी -भारतीय माहिती तंत्रज्ञान आणि व्यवस्थापन संस्था  चा चौथा दीक्षांत समारंभ, आज राष्ट्रपती द्रौपदी मुर्मु यांच्या प्रमुख उपस्थितीत झाला. यावेळी त्यांच्या हस्ते, या संस्थेतील 500 खाटांच्या वसतिगृहाची पायाभरणी देखील करण्यात आली.
यावेळी विद्यार्थ्यांना मार्गदर्शन करतांना, राष्ट्रपती म्हणाल्या की समाजाच्या विकासाच्या प्रवासात जे मागे राहिले आहेत, अशा घटकांचा विद्यार्थ्यांनी विचार करायला हवा. समाजाप्रती असलेल्या जबाबदारीचे भान, त्यांना स्वतःची प्रगती साधण्यातही उपयुक्त ठरेल, कारण, इतरांना मदत करतांना आपल्या क्षमता देखील वाढत असतात, असा सल्ला राष्ट्रपतींनी विद्यार्थ्यांना दिला. आदिवासी समुदाय, महिला आणि समाजातील इतर दुर्बल घटकांच्या कल्याणासाठी सरकार अनेक पावले उचलत असल्याचे त्यांनी सांगितले. मात्र त्याचवेळी, समाजातील प्रत्येक घटकाची, विशेषतः युवकांची ही जबाबदारी आहे, की त्यांनी वंचित आणि दुर्बल घटकांच्या विकासासाठी काम करावे. आपला देश आणि समाज त्याच दिशेने वाटचाल करत असल्याबद्दल त्यांनी समाधान व्यक्त केले.
विद्यार्थ्यांनी आत्मविश्वासाने पुढे जावे, असे आवाहन राष्ट्रपतींनी केले. कोणतेही अडथळे, कुठलीही आव्हान त्यांना त्यांचे ध्येय साध्य करण्यापासून रोखू शकत नाही, असे त्यांनी सांगितले. विद्यार्थ्यांनी आपल्या ध्येयाकडे दुर्लक्ष करू नये, त्याचवेळी इतरांनाही प्रगती करण्यात मदत करावी असा सल्ला त्यांनी दिला. निश्चय करुन, योग्य मार्ग निवडून पुढे गेल्यास आपले ध्येय साध्य करता येईल आणि आयुष्य समाधानी होईल, असे त्या म्हणाल्या. कोणत्याही नोकरीत आर्थिक लाभ महत्त्वाचे असतात, मात्र आपल्या कामाचे समाधान त्याहून महत्त्वाचे असते, असे त्या म्हणाल्या. विद्यार्थ्यांनी कायम स्वतःला प्रश्न विचारत राहावे आयुष्यभर स्वतःमध्ये सुधारणा करत राहावी, असा सल्ला त्यांनी दिला.
राष्ट्रपतींच्या संपूर्ण भाषणासाठी इथे क्लिक करा.
N.Chitale/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 78
केंद्रीय लोकसेवा आयोग
केंद्रीय लोकसेवा आयोगाद्वारे डिसेंबर 2022 मध्ये भर्तीचे निकाल निश्चित
केंद्रीय लोकसेवा आयोगाने डिसेंबर 2022 मध्ये खालील भर्तीचे निकाल निश्चित केले आहेत. शिफारस केलेल्या उमेदवारांना टपालाने वैयक्तिकरित्या माहिती देण्यात आली आहे.
निकाल पाहण्यासाठी येथे क्लिक करा
पंतप्रधान कार्यालय
नेपाळमध्ये लुंबिनी येथे भारत आंतरराष्ट्रीय बौद्ध संस्कृती आणि वारसा केंद्राचा शिलान्यास
नवी दिल्ली, 16 मे 2022
पंतप्रधान नरेंद्र मोदी आणि नेपाळचे पंतप्रधान शेरबहादूर देऊबा यांनी आज नेपाळमधील लुंबिनी मठ येथे भारत आंतरराष्ट्रीय बौद्ध संस्कृती आणि वारसा केंद्राच्या उभारणीचा शिलान्यास केला.
2.नवी दिल्ली येथील आंतरराष्ट्रीय बौद्ध महासंघ  यांना लुंबिनी येथे लुंबिनी विकास ट्रस्टने  दिलेल्या भूखंडावर आयबीसीतर्फे हे केंद्र उभारले जाईल. आयबीसी आणि एलडीटी यांच्यात मार्च 2022 मध्ये भूखंडाबाबत करार झाला होता.
3. तीन प्रमुख बौद्ध परंपरा म्हणजे थेरवाद, महायान आणि वज्रयान यांच्या भिख्खूंच्या हस्ते शिलान्यास कार्यक्रम झाल्यानंतर, उभय पंतप्रधानांनी केंद्राच्या प्रतिकृतीचे अनावरण केले.
4.एकदा हे केंद्र पूर्ण झाल्यावर, जगभरातून बौद्ध धर्माच्या अध्यात्मिक पैलूंचा आनंद घेण्यासाठी येणाऱ्या भाविक आणि पर्यटकांचे स्वागत करणारे जागतिक दर्जाचे केंद्र असेल. ही आधुनिक इमारत असणार आहे आणि उर्जा, पाण्याचा वापर आणि कचरा हाताळणीच्या बाबतीत नेट झिरो निकषांनी युक्त असेल. या इमारतीत प्रार्थना सभागृह, उपासना केंद्र, ग्रंथालय, प्रदर्शन हॉल, कॅफेटेरिया, कार्यालये आणि इतर सुविधा असतील.
N.Chitale/U.Kulkarni/ P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रेल्वे मंत्रालय
भारतीय रेल्वेद्वारे आजमितीस एकूण 813 मे.टन द्रवरूप ऑक्सिजनचे वितरण
नवी दिल्ली, 1 मे 2021
देशभरातील विविध राज्यांमध्ये एलएमओ अर्थात द्रवरूप वैद्यकीय ऑक्सिजन पुरवण्याची गती वाढवत भारतीय रेल्वेने 813 मे.टन द्रवरूप वैद्यकीय ऑक्सिजन 56 टँकर्सद्वारे देशभरातील विविध राज्यांत पाठविला आहे. 14 ऑक्सिजन एक्सप्रेसने आपला प्रवास अगोदरच पूर्ण केला असून 18 टँकर्सद्वारे आणखी 342 मे.टन द्रवरूप वैद्यकीय ऑक्सिजन भारित 5 ऑक्सिजन एक्सप्रेस तैनात आहेत. मागणी करणाऱ्या राज्यांना कमीत कमी वेळात जास्तीत जास्त द्रवरूप वैद्यकीय ऑक्सिजन पोहोचवण्याचा भारतीय रेल्वेचा प्रयत्न आहे.
हरियाणामध्ये आज पहिल्या आणि दुसऱ्या ऑक्सिजन एक्सप्रेसने 5 टँकरद्वारे 79 मे.टन एलएमओ वाहून नेला. 2 टँकरमध्ये 30.6 मेट्रिक टन एलएमओ घेऊन जाणारी तिसरी ऑक्सिजन एक्सप्रेस अंगुलपासून सुरू झाली असून सध्या हरियाणाच्या दिशेने मार्गस्थ आहे.
तिसरी ऑक्सिजन एक्सप्रेस 22.19 मेट्रिक टन एलएमओ घेऊन राउरकेलामार्गे आज रात्री जबलपूरला पोहोचेल.
3 टँकर्सद्वारे 44.88 मे.टन एलएमओ सह बोकारोहून उत्तर प्रदेशला 8 वी ऑक्सिजन एक्सप्रेस जाणार आहे.
दिल्लीला पुढील 24 तासात दुर्गापूरहून 6 टँकरद्वारे 120 मे.टन एलएमओ मिळेल.
अंगूलहून 124.26 मे.टन एलएमओ घेऊन तेलंगणाला देखील पहिली ऑक्सिजन एक्सप्रेस जात आहे.
आतापर्यंत, भारतीय रेल्वेने महाराष्ट्राला , उत्तर प्रदेशला , मध्य प्रदेशला , दिल्लीला  आणि हरियाणाला  असा एकूण 813 मेट्रिक टन हून अधिक एलएमओ वितरित केला आहे. तेलंगणासाठी लवकरच ऑक्सिजन एक्सप्रेसला सुरुवात होईल.
S.Tupe/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 141
माहिती आणि प्रसारण मंत्रालय
सीसीआरजीए कडून दिल्ली सरकारला नोटिस
नवी दिल्ली, 20 जुलै 2020
सीसीआरजीए अर्थात सर्वोच्च न्यायालयाच्या निर्देशानुसार स्थापन केलेल्या सरकारी जाहिरात मजकूर नियमन समितीने दिल्ली एनसीटी सरकारला 16 जुलै 2020 रोजी वर्तमानपत्रात प्रसिद्ध झालेल्या एका जाहिरातीसंदर्भात नोटिस जारी केली आहे. दिल्ली सरकारच्या या जाहिरातीबाबत समाजमाध्यमांवर उपस्थित केलेल्या मुद्यांची समितीने स्वतःहून दखल घेतली आहे. मुंबईमधील वर्तमानपत्रांमध्ये ही जाहिरात प्रसिद्ध करण्याच्या आवश्यकतेबाबत प्रश्न उपस्थित करण्यात आले होते आणि केवळ राजकीय संदेश देण्याचाच या जाहिरातीचा उद्देश होता, याकडे समाजमाध्यमांवर लक्ष वेधण्यात आले होते. दिल्ली एनसीटी सरकारच्या शिक्षण विभाग आणि माहिती आणि प्रसिद्धी संचालनालयाने ही एक पानी जाहिरात प्रसिद्ध केली होती.
13 मे 2015 रोजी सर्वोच्च न्यायालयाच्या मार्गदर्शक तत्वांनुसार सरकारी जाहिरातीमधील मजकूर सरकारच्या घटनात्मक आणि कायदेशीर उत्तरदायित्वाशी त्याचबरोबर नागरिकांचे हक्क आणि सुविधांशी संबंधित असणे आवश्यक आहे.
या मार्गदर्शक तत्वांचा विचार करता, दिल्ली सरकारला ही नोटिस मिळाल्यापासून या समितीला खालील मुद्यांवर उत्तर देण्यासाठी 60 दिवसांची मुदत देण्यात आली आहे.
- या जाहिरातीवर सरकारला आलेला खर्च
- प्रसिद्ध केलेल्या या जाहिरातीचा उद्देश आणि दिल्ली व्यतिरिक्त इतर ठिकाणी विशेषत्वाने प्रसिद्ध करण्याची कारणे
- राजकीय व्यक्तिमत्वांचे उदात्तीकरण टाळण्याच्या माननीय सर्वोच्च न्यायालयाच्या मार्गदर्शक तत्वांचे ही जाहिरात कशा प्रकारे उल्लंघन करत नाही.
- संबंधित जाहिरातीबाबत प्रकाशनांची नावे आणि त्यांच्या आवृत्त्यांसह मिडिया प्लॅन देखील सोबत जोडावा
13 मे 2015 रोजी सर्वोच्च न्यायालयाने दिलेल्या निर्देशांनुसार भारत सरकारने सर्व प्रसारमाध्यमांमध्ये प्रसिद्ध होणाऱ्या सरकारी जाहिरातींमधील मजकुरांवर नियंत्रण ठेवण्यासाठी 6 एप्रिल 2016 रोजी एक अत्यंत तटस्थ आणि निःपक्षपाती आणि आपापल्या क्षेत्रात प्रावीण्य मिळवलेल्या व्यक्तींचा समावेश असलेल्या तीन सदस्यांच्या समितीची स्थापना केली होती. सर्वोच्च न्यायालयाच्या निर्देशांचा भंग करण्याबाबत सर्वसामान्य जनतेकडून आलेल्या तक्रारींचे निराकरण करण्याचे आणि योग्य त्या सूचना करण्याचे अधिकार या समितीला आहेत. सर्वोच्च न्यायालयाच्या निर्देशांचा भंग झाल्यास त्याची ही समिती स्वतःहून दखल घेऊ शकते आणि सुधारित कारवाईचे उपाय सुचवू शकते.
सध्या भारताचे माजी मुख्य निवडणूक आयुक्त ओम प्रकाश रावत या समितीचे अध्यक्ष असून एशियन फेडरेशन ऑफ ॲडव्हर्टायझिंग असोसिएशनचे आणि आयएएचे माजी अध्यक्ष रमेश नारायण आणि प्रसार भारती बोर्डाचे सदस्य डॉ. अशोक कुमार टंडन हे सदस्य आहेत.
M.Chopade/S.Patil/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 157
पंतप्रधान कार्यालय
पंतप्रधानांच्या नऊखाई जुहारच्या निमित्ताने देशवासियांना शुभेच्छा
नवी दिल्ली, 23 ऑगस्ट 2020
पंतप्रधान नरेंद्र मोदी यांनी नऊखाई या मंगल दिवसाच्या शुभेच्छा देशवासीयांना दिल्या आहेत. आपल्या शेतकऱ्यांच्या श्रमाचा गौरव करण्यासाठी व नऊखाई हा विशेष सण साजरा केला जातो. त्यांच्या श्रमामुळे देशाला अन्न मिळते. हा मंगल दिवस प्रत्येकाच्याच्या जीवनात समृद्धी आणि आरोग्यसंपदा घेऊन येवो”, असे पंतप्रधानांनी आपल्या ट्विटमध्ये म्हटले आहे.B.Gokhale/ V.Sahajrao/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
गेल्या 24 तासात कोविड-19 चे 10,386 रुग्ण बरे झाल्यामुळे आत्तापर्यंत एकूण 2,04,710 रुग्ण बरे झाले आहेत. रुग्ण बरे होण्याचा दर सातत्याने वाढत असून तो 53.79%.पर्यंत पोहोचला आहे. सध्या 1,63,248 संक्रमित रुग्ण वैद्यकीय निरीक्षणाखाली आहेत.
दैनंदिन आकडेवारीचा कल हा रुग्ण बरे होण्याचे वाढते प्रमाण तसेच बाधित व्यक्ती आणि बरे झालेल्या व्यक्तींच्या संख्येतील वाढती तफावत दर्शवितो. कोविड -19 चे वेळेवर व्यवस्थापन करण्याच्या भारताच्या धोरणात्मक हालचालींमुळे रुग्ण बरे होण्याचे प्रमाण वाढले आहे.
टाळेबंदीची अंमलबजावणी, राज्य सरकार/केंद्रशासित प्रदेशांशी समन्वय साधून भारत सरकारकडून कोविड योग्य वर्तणुकीबाबत सर्वसामान्यांचे प्रबोधन, यासारख्या कृतीशील उपायांनी हा प्रसार महत्त्वपूर्णरित्या रोखला आहे. टाळेबंदीमुळे चाचणी सुविधा आणि आरोग्यविषयक पायाभूत सुविधा वाढविण्यासाठी सरकारला उसंत मिळाली. त्यामुळे कोविड -19 रुग्णांचा वेळेवर शोध आणि उपचार व्यवस्थापन करून रुग्ण बरे होण्याचे प्रमाण वाढले. ही वाढती तफावत म्हणजे अशा प्रकारे कोविड-19 चा प्रादुर्भाव रोखण्यासाठी सरकारचे वेळेवर, श्रेणीबद्ध पद्धतीने आणि प्रतिबंधात्मक प्रयत्न आणि असंख्य आघाडीच्या आरोग्य योद्धयांद्वारे त्याच्या अंमलबजावणीचा एक परिणाम आहे.
शासकीय प्रयोगशाळांची संख्या 703 पर्यंत तर खाजगी प्रयोगशाळांची संख्या 257 पर्यंत वाढली आहे . वर्गवारी खालीलप्रमाणे:
जलद आरटी पीसीआर आधारित चाचणी प्रयोगशाळा: 541 
ट्रू नॅट आधारित चाचणी प्रयोगशाळा: 345 
सीबीएनएएटी आधारित चाचणी प्रयोगशाळा: 74 
गेल्या 24 तासात 1,76,959 नमुने तपासण्यात आले. त्यामुळे आत्तापर्यंत 64,26,627 नमुने तपासण्यात आले.
मंत्रालयाने रुग्णालयातील कोविड आणि कोविड विरहित भागात कार्यरत आरोग्य सेवा कर्मचाऱ्यांच्या व्यवस्थापनासाठी मार्गदर्शक सूचना जारी केल्या आहेत ज्या दिनांक 18 जून 2020 रोजी आरोग्य व कुटुंब कल्याण मंत्रालयाच्या आरोग्य सेवा महासंचालनालयाने  जारी केलेल्या 4 पानी पुस्तिकेच्या पहिल्या पानावर तुम्ही पाहू शकता.
कोविड सुसंगत आचरणासाठी मंत्रालयाने विस्तृत मार्गदर्शक सूचना जारी केल्या आहेत. त्या तुम्ही
https://www.mohfw.gov.in/pdf/Illustrativeguidelineupdate.pdf यावर पाहू शकता.
कोविड -19 शी संबंधित सर्व तांत्रिक मुद्द्यांविषयी, मार्गदर्शक तत्वांविषयी आणि सल्ल्यासंबंधी अधिकृत व अद्ययावत माहितीसाठी कृपया येथे नियमितपणे भेट द्याः https://www.mohfw.gov.in/ आणि @MOHFW_INDIA.
कोविड -19 शी संबंधित तांत्रिक प्रश्न technicalquery.covid19[at]gov[dot]in यावर तर इतर प्रश्न ncov2019[at]gov[dot]in and @CovidIndiaSeva यावर पाठवू शकता.
कोविड -19 वर काही प्रश्न असल्यास कृपया आरोग्य व कुटुंब कल्याण मंत्रालयाशी संपर्क साधा : + 91-11-23978046 या हेल्पलाइनवर किंवा 1075  क्रमांकावर. कोविड -19 वरील राज्ये/केंद्रशासित प्रदेशांच्या हेल्पलाइन क्रमांकाची यादी देखील https://www.mohfw.gov.in/pdf/coronvavirushelplinenumber.pdf यावर उपलब्ध आहे.
M.Chopade/V.Joshi/P.Kor
मंत्रिमंडळ
भारत आणि दक्षिण आफ्रिकेद्वारे टपाल तिकिटाबाबतच्या संयुक्त मुद्यांबाबत मंत्रिमंडळाला केले अवगत
नवी दिल्ली, 17 डिसेंबर 2018
पंतप्रधान नरेंद्र मोदी यांच्या अध्यक्षते खालील केंद्रीय मंत्रिमंडळाने, "महात्मा गांधीच्या पीटर मॅरिट्झबर्ग स्टेशन प्रसंगाला 125 वर्ष पूर्ण झाल्याबद्दल आणि नेल्सन मंडेला यांची जन्म शताब्दी" या विषयांवर भारत आणि दक्षिण आफ्रिकेद्वारे संयुक्त टपाल तिकिटे मुद्दे जाहीर केले आहे. 24 जुलै 2018 रोजी टपाल तिकिटांवरील सामंजस्य करारावर स्वाक्षऱ्या करण्यात आल्या होत्या.
वरील विषयावरील स्मृती टपाल तिकिटांवर भारताचे "महात्मा गांधी" आणि दक्षिण आफ्रिकेचे "नेल्सन मंडेला" यांची चित्रे आहेत.
B.Gokhale/P.Malandkar
(Visitor Counter : 35
पंतप्रधान कार्यालय
पॅरालिम्पिक क्रीडा स्पर्धेत बॅडमिंटनमध्ये सुवर्णपदक जिंकल्याबद्दल प्रमोद भगत याचे पंतप्रधानांकडून अभिनंदन
टोक्यो इथे सुरु असलेल्या पॅरालिम्पिक क्रीडा स्पर्धेत बॅडमिंटनमध्ये सुवर्णपदक जिंकल्याबद्दल प्रमोद भगत याचे पंतप्रधान नरेंद्र मोदी यांनी अभिनंदन केले आहे.
"प्रमोद भगतने सर्व देशवासियांची मने जिंकली आहेत. तो एक चॅम्पियन आहे, ज्याचे यश लाखो लोकांना प्रेरित करेल. त्याने उल्लेखनीय लवचिकता आणि निर्धार दाखवला. बॅडमिंटनमध्ये सुवर्णपदक जिंकल्याबद्दल त्याचे अभिनंदन. भावी वाटचालीसाठी त्याला शुभेच्छा @PramodBhagat83 ", असे पंतप्रधानांनी आपल्या ट्वीटमध्ये म्हटले आहे.